Temeljem članka 15. Zakona o javnoj nabavi (NN br. 120/16; dalje: ZJN 2016) te članka 39. Statuta Sveučilišta u Zadru (pročišćeni tekst svibanj 2017.), rektorica Sveučilišta u Zadru, dana 8. veljače 2018. donosi

**PRAVILNIK O IZMJENAMA I DOPUNAMA**

**PRAVILNIKA O POSTUPKU PROVEDBE NABAVE ROBA, RADOVA I USLUGA JEDNOSTAVNE NABAVE**

**Članak 1.**

u članku 8. točka 8.5. mijenja se i glasi:

„Iznimno od stavka 8.2. ovog Pravilnika poziv na dostavu ponuda može se uputiti najmanje jednom gospodarskom subjektu, u slijedećim slučajevima,

- kad u provedenom postupku nije podnesena nijedna ponuda, a postupak se ponavlja

- kad to zahtijevaju tehnički ili umjetnički razlozi, te zbog zaštite isključivih prava

- kod hotelskih i restoranskih usluga, zdravstvenih usluga, športsko - zdravstvenih usluga, socijalnih usluga, usluga obrazovanja, konzultantskih usluga, usluga savjetovanja i edukacije, konzervatorskih usluga, usluga projektiranja, usluga vještaka i usluga tekućeg održavanja kod kojih je uvjet da ponuditelj posjeduje ovlaštenje za obavljanje poslova

-kada je to potrebno zbog održavanja i/ili nadogradnje postojećih programskih rješenja, obavljanja usluga ili radova na dovršenju započetih, a povezanih funkcionalnih ili prostornih cjelina

- u slučaju žurne nabave uzrokovane događajima koji se nisu mogli unaprijed predvidjeti

-kada ne postoji više subjekata na tržištu ili kada se radi o specifičnim nabavama koje može izvršiti samo određeni gospodarski subjekti;

- u ostalim slučajevima iz drugih objektivno opravdanih razloga na temelju obrazloženog prijedloga i odluke Uprave Sveučilišta.

Poziv na dostavu ponuda koji se upućuje u iznimnim slučajevima najmanje jednom gospodarskom subjektu ne objavljuje se na internetskim stranicama naručitelja.

Naručitelj će u pozivu odrediti primjereni rok za dostavu ponude.“

**Članak 2.**

Ovaj Pravilnik stupa na snagu danom donošenja.

KLASA: 012-01/17-02/02

URBROJ: 2198-1-79-01/18-02

 Rektorica

 prof. dr. sc. Dijana Vican